Prohibicija ne deluje

Sedanja ureditev na področju gojenja in uživanja konoplje ima zaradi svoje represivne narave precej več negativnih kot pozitivnih učinkov. Hkrati ostaja skoraj povsem neizkoriščen gospodarski potencial te avtohtone slovenske rastline.

Izkoristimo možnosti, ki jih ponuja konoplja

Glavni cilj našega modela popolne legalizacije in regulacije konoplje je omogočiti svobodno in varno uporabo izdelkov iz konoplje v medicinske, industrijske in rekreativne namene.

Naš predlog bo med drugim prispeval k:

dvigu gospodarske rasti in novim delovnim mestom,

povečanju državnega proračuna,

zmanjšanju negativnih učinkov rekreativne rabe,

povečani turistični privlačnosti Slovenije,

razbremenitvi sodišč in policije,

zmanjšanju kriminala.

Odgovoren pristop k izzivom družbe

Zloraba drog je posledica širših problemov, ki jih kot družba pogosto zanemarjamo. Sredstva iz trošarin na izdelke iz konoplje bi zato namenili programom za kakovostno preživljanje prostega časa in socialno vključenost mladih, promociji zdravja in ozaveščanju širše javnosti o škodljivih vplivih drog ter znanstvenim raziskavam na tem področju.

Poskrbimo, da ne bo konoplja še ena zamujena priložnost!